Bila Cupid Jatuh Cinta

Bila Cupid Jatuh Cinta merupakan sebuah siri drama televisyen Malaysia 2020 arahan Bahri Uma Bajuri dibintangi oleh Aiman Hakim Ridza dan Oktovia Manrose. Ia mengisahkan Fira yang bekerja di agensi mencari jodoh ditugaskan mencari calon pasangan untuk anak kepada rakan karib bosnya, Dani. Tanpa dijangka, Fira terjatuh hati dengan Dani. Siri ini memulakan tayangan perdana di  TV3 dari 4 Julai 2020 hingga 5 September 2020 menggantikan Studio Drama Sangat.

Sinopsis
Fira (Oktovia Manrose) menerima tugasan daripada bosnya, Puan Suraya (Sharmaine Farouk) untuk mencarikan jodoh untuk Dani, anak kepada rakan karibnya. Di saat bertemu Dani, Fira terjatuh hati pada Dani tetapi dia menyimpan perasaannya untuk bersikap profesional sebagai ejen mencari jodoh. 

Haris (Ikmal Amry), anak kepada Puan Suraya mula rasa bimbang kerana dia sebenarnya menyukai Fira dalam diam. Haris mula rasa tergugat dengan Dani. Kegagalan Fira untuk melawan perasaannya menyebabkan Fira tidak tentu arah. Malahan, Fira sanggup menemukan Dani dengan calon palsu agar dapat memberikannya lebih banyak masa untuk memenangi hati Dani.

Fira mula berubah untuk menepati ciri-ciri wanita idaman Dani. Calon yang dicarikan oleh Fira nampaknya padan dengan Dani apabila hubungan Dani dan Sara (Sharifah Husna) bermula dengan baik. Fira rasa kecewa dan mula menerima hakikat bahawa cinta Dani tidak akan menjadi miliknya. Namun, Dani tidak mempunyai perasaan cinta terhadap Sara. 

Dani bersemuka dengan Fira dan mengatakan dia tahu akan rancangan Fira yang sengaja mencarikan calon yang tidak sesuai untuknya. Fira menidakkannya dan mempertahankan diri dengan mengatakan Sara ialah calon paling sesuai untuk Dani. Pada masa yang sama, Haris telah meluahkan isi hatinya dan berusaha untuk memikat hati Fira.

Pelakon

Pelakon utama
 Aiman Hakim Ridza sebagai Dani
 Oktovia Manrose sebagai Fira

Pelakon pembantu
 Ikmal Amry sebagai Haris
 Bella Dowanna sebagai Tina
 Naqi Nasri sebagai Sam
 Elfira Loy sebagai Keisha
 Sharifah Husna sebagai Sarah
 Sham Visa sebagai Hisham
 Sharmaine Farouk sebagai Puan Suraya
 Dynas sebagai Kak Lyn
 Fazlina Ahmad Daud sebagai Salwa
 Zainol MacWilson sebagai Lukman
 Rashidah Jaafar sebagai Kak Gee
 Zalfa Zin sebagai Anisa
 Farahdhiya sebagai Suzy
 Nadia Brian sebagai Julia
 Dazrin Kamarudin sebagai Remy
 Jasper Supayah sebagai Yasmin
 Azri Sabri sebagai Zek
 Afifah Nasir sebagai Girlfriend

Penampilan khas
 Siti Elizad sebagai Sheila

Runut bunyi
 "Drama" - Drama Band
 "Cinta" - Ismail Izzani
 "Demi Kita" - Ismail Izzani
 "Sempurna" - Naim Daniel
 "Hello" - Ismail Izzani dan Andi Bernadee
 "Adakah Engkau Menungguku" - Naim Daniel

Rujukan

Drama Melayu 2020
Rancangan TV3